Катя Воденичарова
Новогодишно

chitanka.info

Старата година

мина и замина…

Новата е вече тука —

на прозореца почука,

във перденцето потрепна,

на ушето ми прошепна:

— Отвори ми! Посрещни ме!

Май че каза мойто име?

Ох, измъчват ме въпроси:

Новата какво ми носи?

Нова година, добре дошла си!

Чувствай се тука ти у дома си!

Щедро разтваряй тежки товари —

всеки да грабне, каквото свари!

Мирна и здрава чак до амина

да си за всички ни, Нова година!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.